**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PRITARIMO SUTARTIES PASIRAŠYMUI**

2019 m. gegužės 9 d. Nr. 34-20

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. 5TS-1439 „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu, Lazdijų rajono savivaldybės taryba n u s p r e n d ž i a:

Pritarti, kad Lazdijų rajono savivaldybės administracijos direktorius pasirašytų Lazdijų rajono savivaldybės Europos Sąjungos solidarumo fondo lėšų panaudojimo objektų remonto darbų, įskaitant tyrinėjimo-projektavimo paslaugas, pirkimo sutartį su viešųjų pirkimų konkursą laimėjusiais jungtinės veiklos partneriais – įmone UAB „Leimesta“ ir E. Nacevičiaus firma „Edmeta“ už 265 787,39 Eur (du šimtai šešiasdešimt penki tūkstančiai septyni šimtai aštuoniasdešimt septyni Eur ir 39 ct) su PVM.

Savivaldybės meras

Parengė

Jolanta Volodkevičienė

2019-05-02

**LAZDIJŲ RAJONO SAVIVALDYBĖS TARYBOS SPRENDIMO ,,DĖL PRITARIMO SUTARTIES PASIRAŠYMUI“ PROJEKTO**

# AIŠKINAMASIS RAŠTAS

2019-05-02

Lazdijų rajono savivaldybės tarybos sprendimo ,,Dėl pritarimo sutarties pasirašymui“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. 5TS-1439 „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“ 7 punktu.

Šio projekto tikslas – pritarti, kad rajono savivaldybės administracijos direktorius pasirašytų Lazdijų rajono savivaldybės Europos Sąjungos solidarumo fondo lėšų panaudojimo objektų remonto darbų, įskaitant tyrinėjimo-projektavimo paslaugas, pirkimo sutartį su viešųjų pirkimų konkursą laimėjusiais jungtinės veiklos partneriais – įmone UAB „Leimesta“ ir E. Nacevičiaus firma „Edmeta“ už 265 787,39 Eur (du šimtai šešiasdešimt penki tūkstančiai septyni šimtai aštuoniasdešimt septyni Eur ir 39 ct) su PVM.

Vadovaujantis 2019-02-22 Jungtinės veiklos sutarties 4.1 punktu, konkurso sutartį pasirašys įmonės UAB „Leimesta“ direktorius Rimantas Želionis.

Konkurso sąlygos bei sutarties projektas buvo patvirtinti Lazdijų rajono savivaldybės administracijos direktoriaus 2019 m. vasario 4 d. Nr. įsakymu Nr. 10V-106 „Dėl supaprastinto pirkimo atviro konkurso būdu sąlygų patvirtinimo“.

Pasirašius sutartį, vadovaujantis Europos Sąjungos solidarumo fondo lėšų pagal Europos Sąjungos solidarumo fondo lėšų panaudojimo pažeistai melioracijos infrastruktūrai atkurti ir prevencinėms priemonėms taikyti taisykles, patvirtintas Lietuvos Respublikos žemės ūkio ministro 2018 m. spalio 10 d. įsakymu Nr. 3D-730 „Dėl Europos Sąjungos solidarumo fondo lėšų panaudojimo pažeistai melioracijos infrastruktūrai atkurti ir prevencinėms priemonėms taikyti taisyklių patvirtinimo“, sutartyje numatyta tvarka ir technine specifikacija bus atliktas Lazdijų rajono savivaldybės Europos Sąjungos solidarumo fondo lėšomis finansuojamųmelioracijos statinių būklės tyrinėjimas, Lazdijų rajono savivaldybės Europos Sąjungos solidarumo fondo lėšomis finansuojamųmelioracijos objektų remonto techninių darbo projektų parengimas ir Lazdijų rajono savivaldybės Europos Sąjungos solidarumo fondo lėšomis finansuojamų melioracijos objektų remonto darbai.

Sutartyje numatytų paslaugų ir darbų kaina ir laimėjusi įmonė nustatyta supaprastinto pirkimo atviro konkurso metu.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė rajono savivaldybės administracijos Žemės ūkio ir melioracijos skyriaus vyr. specialistė Jolanta Volodkevičienė.

.

Žemės ūkio ir melioracijos skyriaus

vyr. specialistė Jolanta Volodkevičienė